CELEX: 31990R1597
Language: el
Date: 1990-06-14 00:00:00
Title: Κανονισμός (ΕΟΚ) αριθ. 1597/90 της Επιτροπής της 14ης Ιουνίου 1990 σχετικά με τη διαδικασία που θα εφαρμόζεται σε ορισμένα αγροτικά προϊόντα που υπόκεινται σε ποσότητες αναφοράς, καταγωγής των κρατών της Αφρικής, της Καραϊβικής και του Ειρηνικού ( ΑΚΕ ) ή των υπερποντίων χωρών και εδαφών ( ΥΧΕ ) ( 1990/91 )

Avis juridique important

|

31990R1597

Κανονισμός (ΕΟΚ) αριθ. 1597/90 της Επιτροπής της 14ης Ιουνίου 1990 σχετικά με τη διαδικασία που θα εφαρμόζεται σε ορισμένα αγροτικά προϊόντα που υπόκεινται σε ποσότητες αναφοράς, καταγωγής των κρατών της Αφρικής, της Καραϊβικής και του Ειρηνικού ( ΑΚΕ ) ή των υπερποντίων χωρών και εδαφών ( ΥΧΕ ) ( 1990/91 )  

Επίσημη Εφημερίδα αριθ. L 151 της 15/06/1990 σ. 0026 - 0027

***** ΚΑΝΟΝΙΣΜΟΣ (ΕΟΚ) αριθ. 1597/90 ΤΗΣ ΕΠΙΤΡΟΠΗΣ  της 14ης Ιουνίου 1990  σχετικά με τη διαδικασία που θα εφαρμόζεται σε ορισμένα αγροτικά προϊόντα που υπόκεινται σε ποσότητες αναφοράς, καταγωγής των κρατών της Αφρικής, της Καραϊβικής και του Ειρηνικού (ΑΚΕ) ή των υπερποντίων χωρών και εδαφών (ΥΧΕ) (1990/91)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 715/90 του Συμβουλίου της 5ης Μαρτίου 1990 σχετικά με το καθεστώς που εφαρμόζεται σε γεωργικά προϊόντα και σε ορισμένα εμπορεύματα προερχόμενα από τη μεταποίηση γεωργικών προϊόντων καταγωγής των κρατών της Αφρικής, της Καραϊβικής και του Ειρηνικού ή των υπερποντίων χωρών και εδαφών (1), και ιδίως τα άρθρα 16 και 27,  Εκτιμώντας:  ότι το άρθρο 16 του κανονισμού (ΕΟΚ) αριθ. 715/90 προβλέπει για ορισμένα γεωργικά προϊόντα, που καλύπτονται από τον εν λόγω κανονισμό και κατάγονται από τις χώρες αυτές, προοδευτική μείωση των δασμών που επιβάλλονται στα πλαίσια ποσοτήτων αναφοράς που καθορίζονται μέσα σε προκαθορισμένα χρονοδιαγράμματα·  ότι εάν ένα προϊόν που υπόκειται σε ποσότητα αναφοράς δικαιούται, βάσει των διατάξεων του κανονισμού (ΕΟΚ) αριθ. 486/85 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 3530/89 (3), κατά εισαγωγή του στην Κοινότητα των Δέκα, δασμό λιγότερο υψηλό από εκείνο που επιβάλλεται έναντι της Ισπανίας και της Πορτογαλίας ή αυτών των δύο κρατών μελών, ο εν λόγω δασμολογικός αφοπλισμός αρχίζει μόλις οι δασμοί που επιβάλλονται για τα ίδια προϊόντα της Ισπανίας και της Πορτογαλίας φθάσουν ένα χαμηλότερο επίπεδο από εκείνο που επιβάλλεται για τα εν λόγω προϊόντα· ότι, για τον λόγο αυτό, μόνον τα προϊόντα, ο δασμολογικός αφοπλισμός των οποίων έχει αρχίσει ή συνεχίζεται κατά τη διάρκεια του 1990 αναφέρονται στο παράρτημα·  ότι, βάσει των διατάξεων του κανονισμού (ΕΟΚ) αριθ. 1820/87 του Συμβουλίου της 25ης Ιουνίου 1987 για την εφαρμογή της απόφασης αριθ. 2/87 του Συμβουλίου των Υπουργών ΑΚΕ-ΕΟΚ για την εσπευσμένη έναρξη εφαρμογής του πρωτοκόλλου προσχώρησης του Βασιλείου της Ισπανίας και της Πορτογαλικής Δημοκρατίας στην τρίτη σύμβαση ΑΚΕ-ΕΟΚ (4), η Πορτογαλία αναβάλλει μέχρι τις 31 Δεκεμβρίου 1990 την εφαρμογή του προτιμησιακού καθεστώτος στον τομέα των φρούτων και λαχανικών, που υπάγεται στον κανονισμό (ΕΟΚ) αριθ. 1035/72 του Συμβουλίου (5), όπως τροποποιήθηκε τελευταία από τον κανονισμό (ΕΟΚ) αριθ. 1193/90 (6)·  ότι, κατά συνέπεια, η προαναφερθείσα δασμολογική παραχώρηση δεν εφαρμόζεται μέχρι την ημερομηνία αυτή στην Πορτογαλία·  ότι, προκειμένου να μπορέσουν οι αρμόδιες υπηρεσίες της Επιτροπής να καταρτίσουν απολογισμό των συναλλαγών κατά προϊόν και να προβούν, ενδεχομένως, στην εφαρμογή της διαδικασίας που προβλέπεται από το άρθρο 16 παράγραφος 3 του εν λόγω κανονισμού (ΕΟΚ) αριθ. 715/90, τα προϊόντα αυτά υπόκεινται σε ένα σύστημα στατιστικής επιτήρησης·  ότι ο καταλογισμός, σε κοινοτική κλίμακα, των εν λόγω εισαγωγών στις ποσότητες αναφοράς θα πραγματοποιείται ανάλογα με το ρυθμό με τον οποίο τα προϊόντα αυτά προσκομίζονται στο τελωνείο υπό κάλυψη διασαφήσεων θέσης σε ελεύθερη κυκλοφορία· ότι πρέπει, επομένως, να ανοιχτούν οι ποσότητες αναφοράς για τα προϊόντα που αναφέρονται στο παράρτημα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Οι εισαγωγές στην Κοινότητα ορισμένων προϊόντων καταγωγής των κρατών της Αφρικής, της Καραϊβικής και του Ειρηνικού ή των υπερποντίων χωρών και εδαφών υπόκεινται σε καθεστώς ποσοτήτων αναφοράς και στατιστικής επιτήρησης.  Η περιγραφή των προϊόντων που αναφέρονται στο πρώτο εδάφιο, οι κωδικοί ΣΟ, οι περίοδοι ισχύος και το ύψος των ποσοτήτων αναφοράς αναφέρονται στο παράρτημα.  2. Μέχρι τις 31 Δεκεμβρίου 1990 οι διατάξεις του παρόντος κανονισμού τυγχάνουν εφαρμογής στην Κοινότητα με εξαίρεση την Πορτογαλία.  3. Οι καταλογισμοί στις ποσότητες αναφοράς πραγματοποιούνται με το ρυθμό που τα εμπορεύματα παρουσιάζονται στο τελωνείο με την κάλυψη διασαφήσεων θέσης σε ελεύθερη κυκλοφορία, συνοδευόμενα από ένα πιστοποιητικό κυκλοφορίας των εμπορευμάτων. Όταν το πιστοποιητικό κυκλοφορίας των εμπορευμάτων προσκομίζεται εκ των υστέρων, ο καταλογισμός στην αντίστοιχη ποσότητα αναφοράς λαμβάνει χώρα κατά την ημερομηνία αποδοχής της διασάφησης θέσης σε ελεύθερη κυκλοφορία.  Η κατάσταση εξάντλησης των ποσοτήτων αναφοράς διαπιστώνεται σε κοινοτικό επίπεδο με βάση τις εισαγωγές που καταλογίζονται σύμφωνα με τους όρους που προσδιορίζονται στο πρώτο εδάφιο και κοινοποιούνται στη Στατιστική Υπηρεσία των Ευρωπαϊκών Κοινοτήτων.  Άρθρο 2  Τα κράτη μέλη και η Επιτροπή συνεργάζονται στενά για να εξασφαλίσουν την τήρηση του παρόντος κανονισμού.  Άρθρο 3  Ο παρών κανονισμός αρχίζει να ισχύει την 1 Σεπτεμβρίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 14 Ιουνίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 84 της 30. 3. 1990, σ. 85.  (2) ΕΕ αριθ. L 61 της 1. 3. 1985, σ. 2.  (3) ΕΕ αριθ. L 347 της 28. 11. 1989, σ. 3.  (4) ΕΕ αριθ. L 172 της 30. 6. 1987, σ. 1.  (5) ΕΕ αριθ. L 118 της 20. 5. 1972, σ. 1.  (6) ΕΕ αριθ. L 119 της 11. 5. 1990, σ. 43.  ΠΑΡΑΡΤΗΜΑ  (σε τόνους)  1.2.3.4.5.6 //  //  //  //  //  //  // Αύξων  αριθμός   // Κωδικός ΣΟ   // Κωδικός Taric   // Περιγραφή εμπορευμάτων   // Περίοδος   // Ποσότητα  ανά μονάδα   //    //   //   //   //   //   // 12.0030   // ex 0704 90 90   // 0704 90 90 *92   // Κινέζικες κράμβες, νωπές ή διατηρημένες με απλή ψύξη   // 1. 11 - 31. 12. 1990   // 1 000   //    //   //   //   //   //   // 12.0080   // ex 0809 10 00   // 0809 10 00 *10  0809 10 00 *20  0809 10 00 *30  0809 10 10 *40  0809 10 00 *80   // Βερίκοκα φρέσκα   // 1. 9. 1990 - 30. 4. 1991   // 2 000   //    //   //   //   //   //   // 12.0090  // ex 0809 20 90   // 0809 20 90 *21  0809 20 90 *25  0809 20 90 *29  0809 20 90 *31  0809 20 90 *33  0809 20 90 *39  0809 20 90 *41  0809 20 90 *45  0809 20 90 *49   // Κεράσια νωπά   // 1. 11. 1990 - 31. 3. 1991   // 2 000   //    //   //   //   //   //   // 12.0100  // ex 0809 30 00   // 0809 30 00 *11  0809 30 00 *12  0809 30 00 *13  0809 30 00 *91  0809 30 00 *92  0809 30 00 *93   // Ροδάκινα (στα οποία περιλαμβάνονται και τα brugnons και nectarines) φρέσκα   // 1. 12. 1990 - 31. 3. 1991   // 2 000   //    //   //   //   //   //   // 12.0110  // ex 0809 40 19   // 0809 40 19 *30  0809 40 19 *40  0809 40 19 *51   // Δαμάσκηνα φρέσκα   // 15. 12. 1990 - 31. 3. 1991   // 2 000   //    //   //   //   //   //